Ac enteneren es de laguens, e se tarabastèren toti de manèra qu'era Cariharta e Estalanta se caucèren es sues pantofles ath revés, deishèc era grèra Gananciosa, Monipodio es sues castanhòles, e demorèc en silenci tota era musica, amudic Chiquiznaque, s'estonèc Repolido e se suspenèc Maniferro; e toti, qui per un costat qui per aute, despareisheren, en tot pujar enes terrasses e losats, entà húger e passar ath sòn trauèrs en un aute carrèr.